**Általános Szerződési Feltételek**

2024

Jelen általános szerződési feltételek – a továbbiakban: „ÁSZF” – **János Elvira** egyéni vállalkozó – a továbbiakban: „Szolgáltató” – által a [www.harmonikusagy.hu](http://www.harmonikusagy.hu)honlaponkeresztül nyújtott szolgáltatások (Neurofeedback tréningek), a továbbiakban: „Szolgáltatások” – igénybevételének feltételeit szabályozzák.

***1. Szolgáltató***

**János Elvira E.V.**

Nyilvántartási száma: 57870634

A vállalkozás székhelye: 2092, Budakeszi, Füredi László u.22

A vállalkozás adószáma: 59824426-1-33

Adóazonosító jele: 8391104516

Bankszámlaszám: 11600006-00000000-63215694

Email cím: [info@harmonikusagy.hu](mailto:info@harmonikusagy.hu)

Telefonszám: +36 20 250 6297

***2. Szolgáltatás leírása***

A Szolgáltató Neurofeedback **állapotfelmérést és neurofeedback tréninget** nyújt az Ügyfélnek, melyet az etikai elvek betartásával végez. A Szolgáltatás célja az Ügyfél mentális egészségének, állapotának javítása, idegrendszeri működésének harmonizálása, fejlesztése.

***3. A szerződés tárgya***

Jelen szerződés alapján a Megrendelő megbízza a Szolgáltatót Neurofeedback **állapotfelmérés** elvégzésére, illetve a felmérés után készített **tréning-terv szerinti tréningek tartására**.

A Szolgáltatás kizárólagos nyújtója János Elvira – Neurofeedback tréner, egyéni vállalkozó.

***4. A szerződés létrejötte***

Jelen szerződés a Szolgáltató és a Megrendelő – a továbbiakban együtt: „Szerződő Felek” – között a Megrendelő által a harmonikusagy.hu weboldalon Jelentkezem menüpontban található jelentkezési lap kitöltésével, illetve az ugyanezen oldalon található email címen történő kapcsolatfelvétellel, illetve a kapcsolatfelvételre megadott telefonszámon keresztül történő kapcsolatfelvétellel jön létre.

A Megrendelő jelen szerződés elfogadásával nyilatkozik arról, hogy cselekvőképessége, illetve szerződéskötési képessége nincs korlátozva.

***5. Jelentkezés visszaigazolása***Szolgáltató a beérkezett kéréseket, kapcsolatfelvételt megvizsgálja, és azok megérkezését visszaigazolja. A Szolgáltató fenntartja magának a jogot, hogy a beérkezett kérést indoklással vagy anélkül elutasítsa. Az elfogadott kérések elektronikus levélben (emailben) kerülnek visszaigazolásra.

***6. A felek (tréner és kliens) kapcsolattartása***

A sikeres kapcsolat felvételt követően a konzultáció pontos helyszíne és annak időpontja elektronikus levélben pontosításra kerül. Ezt követően az állapotfelmérés és a tréningek, konzultációk az első alkalommal leegyeztetett időpontokban folynak tovább.

***7. Az állapotfelmérés és a tréning terv elkészítésnek folyamata***

Az *állapotfelmérés* egy és fél órát vesz igénybe, tartalma EEG felmérés és anamnézis felvétele. Bemérés 10 ponton, minden agylebeny felett, melyet a *Nexus* rendszerrel végzünk.A méréshez a koponya felszínére elektródák kerülnek. A tesztből kiderül, hogy milyen agyhullám mintázattal rendelkezik a vizsgált páciens és milyen arányban és mennyiségben találhatók meg a különböző agyhullámok. (Delta, Theta, Alfa, SMR, Béta1, High Béta)

Eredmények *kiértékelése* – tanácsadás *tréning terv* megbeszélése

A szakember e-mailben elküldi a felmérés eredményeit és a tréning tervet. Ezután van lehetőség a megbeszélni a szülő/kliens által felvetett kérdéseket. Szükség esetén a tanácsadó javaslatot tesz további szakemberek, szakintézmények bevonására. Megállapodnak a tréning céljában és kereteiben.

A *tréning* folyamata: A Megbízási Szerződésben foglaltak szerint, az abban meghatározott keretek szerint megkezdődnek a tréningek. A neurofeedback bemérés során, a fejre helyezett érzékelők észlelik az agyhullámokat, melyek az aktívan működő agyból származnak. A speciális számítógép és szoftver segítségével az alany visszajelzést kap agyhullámainak elrendeződéséről és a rendszeres ülések során megtanulja azokat az optimális állapot felé terelni és ott is tartani.

***8. A konzultáció helyszíne és időpontja***

A konzultációk során a kliens a tréner által a tájékoztatás szerint megadott helyszínen dolgozik együtt, a konzultációk időpontjáról pedig minden egyes alkalommal megállapodnak egymással.

A rendelő székhelye és helyszíne:

Budakeszi, Füredi László u. 22

***9. Lemondási feltételek***

Az állapotfelmérő vizsgálatok lemondására, módosítására a kezdő időponthoz képest legalább 24 órával korábban van lehetőség. A felszabadult hely az állapotfelmérésre várók jelentkezési sorrendjében betöltésre kerül.

Amennyiben szeretne új időpontot foglalni, azt csak abban az esetben teheti meg, ha az állapotfelmérés díjából 5.000.-Ft, azaz Ötezer forint előleget befizet, új időpontja csak az befizetést követően kerül visszaigazolásra. Abban az esetben, ha valaki nem fizeti be az előleget, a helyét **nem tudjuk fenntartani, azt visszaigazolni nem áll módunkban**.

A **neurofeedback tréningek lemondása esetében a tréning díjának visszafizetésére nincs lehetőség.** Szabályszerűen – **a tréning előtt 24 órával kizárólag írásban bejelentett- csak betegség miatti hiányzás** esetén korlátozott mértékben, az tréning-rend függvényében egy másik időpontban kerülhet sor a pótlásra (áthelyezésre). A pótlások pótlására nincs lehetőség!

Az áthelyezés (pótlás) kizárólag kórházi tartózkodás esetén kerül következő hónapban minden alkalom jóváírásra. **Egyéb okból történő hiányzás esetén a megtartott foglalkozások teljes díja fizetendő**.

A **tréner esetleges betegsége** vagy váratlan elfoglaltsága esetén, lehetőség van szakszerű helyettesítésre. Amennyiben ezt bármilyen okból nem kívánják igénybe venni, akkor az elmaradt tréning díjai teljes egészészében jóváírásra kerülnek a következő havi díjakból.

***10. A részvételi díj***

A Szolgáltatás nyújtásáért a Szolgáltató a Weblapon feltüntetett megbízási díjra jogosult.

Az **állapotfelmérő vizsgálat** az adott napon készpénzben fizetendő.

A **neurofeedback tréningek** díja minden 10 alakom megkezdése előtt egy összegben előre fizetendő, készpénzben, vagy banki utalással. Utóbbi esetben előre kitöltött számla/díjbekérő alapján.

***11. Kártérítési felelősség***

A Szolgáltató mind az állapotfelmérést, mind pedig a Neurofeedback tréningeket egy modern és nagy értékű EEG készülék segítségével végzi.

A kliens jelen Szerződés elfogadásával elismeri, hogy tudatában van, hogy a Szolgáltató által használt EEG készülék sérülékeny ezért kötelező érvénnyel elfogadja, hogy késedelem nélkül követi a Szolgáltató által adott utasításokat és azt adott esetben Gyermekétől is megköveteli.

Tudomásul veszi, hogy a fent leírt kérések, szabályok be nem tartása a helyszínről való kitiltást vonhat maga után díj visszatérítésére irányuló jogosultság nélkül. Szándékos vagy súlyos gondatlansággal okozott károkozásért kártérítési felelősséggel tartozik.

A Szolgáltató a szerződés teljesítésével összefüggésben bekövetkező károkért való kártérítési felelősségét az irányadó jogszabályok által lehetővé tett legteljesebb mértékben kizárja.

***13. Szerzői jogok***

A Szerződő Felek kijelentik, hogy a [www.harmonikusagy.hu](http://www.harmonikusagy.hu) weboldal, annak elemei és az azon keresztül közzétett vagy értékesített, szerzői műnek minősülő összes anyag a Szolgáltató tulajdonát képezi.

***14. Teljességi záradék***

A jelen szerződés a benne szabályozott jogviszony tekintetében a Szerződő Felek teljes megállapodását tartalmazza, és bármely esetleges korábbi szóbeli vagy írásbeli megállapodást hatálytalanít.

***15. A szerződés hatálya***

A szerződés határozatlan időtartamra jött létre.

***16. Szerződésre irányadó jog és záró rendelkezések***

A jelen általános szerződési feltételekben nem szabályozott kérdésekben a hatályos magyar polgári törvénykönyv, a távollevők között kötött szerződésekről szóló 17/1999 (II.5.) kormányrendelet és az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. tv. rendelkezései az irányadók.

A Szerződő Felek kijelentik, hogy a szerződés teljesítésének országa Magyarország.

------------------------------------------ --------------------------------------------

Szolgáltató Megrendelő

Dátum: